|  |
| --- |
| **Bakalársky študijný program v externej forme štúdia** **4-ročné štúdium „V E R E J N Á S P R Á V A“ – 1. rok štúdia****na ak. r. 2019/2020**  |

**Základné informácie**

**Študijný program je akreditovaný**. Predmety zaradené do študijného programu sa podľa záväznosti ich absolvovania členia na:

1. **povinné** (PP) – ich úspešné absolvovanie je podmienkou úspešného absolvovania štúdia,
2. **povinne voliteľné** (PVP) – podmienkou úspešného absolvovania štúdia je úspešné absolvovanie určeného počtu týchto predmetov podľa výberu študenta v štruktúre určenej študijným programom,
3. **výberové** (VP) – ostatné predmety, ktoré si študent má možnosť zapísať na doplnenie svojho štúdia a na získanie dostatočného počtu kreditov v príslušnej časti štúdia.

Organizácia všetkých stupňov a foriem vysokoškolského štúdia na fakulte je založená na **kreditovom systéme štúdia**.

* **Kredity** sú číselné hodnoty priradené k predmetom, ktoré charakterizujú množstvo práce potrebnej na ich úspešné absolvovanie.
* **Získať kredity** je možné po úspešnom absolvovaní predmetu s klasifikáciou minimálne "E" (dostatočne). Za daný predmet je možné v priebehu štúdia získať kredity iba raz.
* Získané **kredity sa kumulujú**.
* V jednom roku štúdia si študent môže zapísať min. 40 kreditov a max. 90 kreditov.
* Pokračovať v štúdiu (v 2. roku štúdia) môže študent, ktorý získal potrebný počet kreditov. **Za 1. rok štúdia – min. 40 kreditov. Za 1. a 2. rok štúdia spolu min. 90 kreditov.**
* **Podmienkou ukončenia štúdia a konania štátnej skúšky je získanie predpísaného počtu kreditov v predpísanej predmetovej skladbe (povinné a povinne voliteľné predmety).**
* Pre ukončenie 4-ročného (EŠ) bakalárskeho študijného programu študent musí **získať najmenej 180 kreditov**.

**Štruktúra min. počtu kreditov za celú dĺžku štúdia**

|  |  |
| --- | --- |
| **Typ predmetu** | **Počet kreditov** |
| Povinné predmety | 117 |
| Povinne voliteľné predmety I. | 39 |
| Povinne voliteľné predmety II. | 8 |
| Výberové predmety | rozhodnutie študenta |
| Predmety štátnej skúšky | 16 |
| **Spolu** | **180** |

**Študent si predmety zapisuje za zimný a letný semester na začiatku akademického roka.**

**Termín zapisovania predmetov bude oznámený na zápise na štúdium.**

**Predmety študijného programu pre 1. rok štúdia 🡇 - odporúčame, aby ste si zoznam predmetov priniesli na zápis**

**Povinné predmety Spolu kreditov za celé štúdium: 117 + ŠS 16**

|  |  |  |  |  |  |  |  |
| --- | --- | --- | --- | --- | --- | --- | --- |
| **Predmet** | **Prednášajúci**  | **Roz-****sah** | **Se-mes-ter** | **Odpo-rúčaný****rok št.** | **Kre-dity** | **Spô-sob ukonč.** | **Podmieňujúci predmet / poznámky** |
| Teória práva | doc.JUDr.Mária Hencovská,CSc.,JUDr. Martina Kantorová, PhD. | 12 | ZS | I. | 6 | PaS |  |
| Všeobecná ekonomická teória | doc. Ing. Silvia Ručinská, PhD.PhDr. Miroslav Fečko, PhD. | 12 | ZS | I. | 6 | PaS |  |
| Teória verejnej správy | doc. PhDr. Mária Adamcová, PhD., | 12 | ZS | I. | 6 | PaS |  |
| Štátoveda | prof. JUDr. Igor Palúš, CSc.  | 9 | LS | I. | 4 | P |  |
| Politická veda  | Mgr. Veronika Džatková, PhD. | 9 | LS | I. | 5 | PaS |  |
| **Študent si zapisuje všetky povinné predmety za zimný a letný semester 1. roku na začiatku ak. roka.** **Počet kreditov za ZS = 18. Počet kreditov za LS = 9.** **Počet kreditov spolu = 27** |

**Povinne voliteľné predmety I. Minimálny počet kreditov (za celé štúdium): 39**

|  |  |  |  |  |  |  |  |
| --- | --- | --- | --- | --- | --- | --- | --- |
| **Predmet** | **Prednášajúci** | **Roz-****sah** | **Se-mes-ter** | **Odpo-rúčaný****rok št.** | **Kre-dity** | **Spô-sob ukonč.** | **Podmieňujúci predmet / poznámky** |
| Psychológia  | Mgr. Denisa Rovenská, PhD. | 9 | ZS | I. | 5 | PaS |  |
| Základy účtovníctva  | Ing. Eva Mihaliková, PhD. | 9 | LS | I. | 5 | PaS |  |
| Sociálna psychológia  | Mgr. Denisa Rovenská, PhD. | 9 | LS | I. | 5 | PaS | Psychológia |
| Marketing neziskových organizácií | Ing. Lenka Pčolinská, PhD. | 9 | LS | I. | 5 | PaS |  |
| **Odporúčame zapísať si 3 povinne voliteľné predmety za zimný a letný semester na začiatku ak. roka.** |

**Povinne voliteľné predmety II. Minimálny počet kreditov: 8**

|  |  |  |  |  |  |  |  |
| --- | --- | --- | --- | --- | --- | --- | --- |
| **Predmet** | **Prednášajúci** | **Roz-****sah** | **Se-mes-ter** | **Odpo-rúčaný****rok št.** | **Kre-dity** | **Spô-sob ukonč.** | **Podmieňujúci predmet** |
| Anglický jazyk verejnej správy 1 | Katedry FF UPJŠ | 6 | ZS | I. | 3 | P |  |
| Nemecký jazyk verejnej správy 1 | Katedry FF UPJŠ | 6 | ZS | I. | 3 | P |  |
| Anglický jazyk verejnej správy 2 | Katedry FF UPJŠ | 6 | LS | I. | 5 | PaS | Anglický jazyk verejnej správy 1 |
| Nemecký jazyk verejnej správy 2 | Katedry FF UPJŠ | 6 | LS | I. | 5 | PaS | Nemecký jazyk verejnej správy 1 |
| **Študent si zapisuje 1 cudzí jazyk, a to ten, ktorý uviedol v návratke za zimný a letný semester na začiatku ak. roka.** |

**Vysvetlivky:**

PaS - priebežné hodnotenie a skúška

P - priebežné hodnotenie so stanovením podmienok pre získanie kreditov

DŠ – denná forma štúdia

EŠ – externá forma štúdia

**Študijný program je k dispozícii** na: [www.fvs.upjs.sk](http://www.fvs.upjs.sk);

https://ais2.upjs.sk/ais/servlets/WebUIServlet?appClassName=ais.gui.vs.st.VSST178App&kodAplikacie=VSST178&uiLang=SK&viewer=web.